wickkiey/tamil-wikipedia-markdown huggingface dataset:
# கிசன்கஞ்சு

**கிசன்கஞ்சு** என்பது இந்தியாவின் பீகார் மாநிலத்தின் பூர்னியா பிரிவின் கிசன்கஞ்சு மாவட்டத்தில் அமைந்துள்ள நகரம் மற்றும் மாவட்ட தலைமையகமாகும்.  

## வரலாறு
முன்பு பூர்னியா மாவட்டத்தின் ஒரு பகுதியாக இருந்த கிசன்கஞ்சு மிதிலா பிராந்தியத்தின் ஒரு பகுதியாகும்.  

மிதிலா இராச்சியத்தை ஸ்தாபித்த இந்தோ-ஆரிய மக்களால் குடியேறிய பின்னர் மிதிலா முதன்முதலில் முக்கியத்துவம் பெற்றது. (இது விதேக இராச்சியம் என்றும் அழைக்கப்படுகிறது).  வேத காலத்தின் பிற்பகுதியில் (கி.மு. 1100-500) விதேக இராச்சியம் தெற்காசியாவின் முக்கிய அரசியல் மற்றும் கலாச்சார மையங்களில் ஒன்றாக மாறியது. விதேக இராச்சிய மன்னர்கள் ஜனகர்கள் என்று அழைக்கப்பட்டனர்.  

மிதிலா இராச்சியம் பின்னர் வஜ்ஜி கூட்டமைப்பில் இணைக்கப்பட்டது. அதன் தலைநகரான வைசாலி நகரத்தில் இருந்தது. தலைநகர் மிதிலாவிலும் அமைந்திருந்தது.  

## காலநிலை
கோப்பன்- கீகர் காலநிலை வகைப்பாட்டிற்கு அமைவாக இப் பகுதியில் காலநிலையில் வெப்பமான கோடையும் வறட்சியான குளிர்ப் பருவமும் நிலவுகின்றது. (CWA)  

கிசன்கஞ்சில் குளிர்காலத்தில், கோடைகாலத்தை விட மழைப்பொழிவு மிகக் குறைவு. கிசன்கஞ்சின் சராசரி வெப்பநிலை 24.8. C ஆகும். சராசரி ஆண்டு சராசரி மழைவீழ்ச்சி 2099 மி.மீ ஆகும். சூன் மாதம் வெப்பமான மாதமாகும். ஆண்டின் வெப்பமான மாதம் சூன் மாதமாகும். சூன் மாத சராசரி வெப்பநிலை 28.8&nbsp;°C ஆகும். ஆண்டின் வெப்பம் குறைந்த மாதம் சனவரி மாதமாகும். சனவரி மாத சராசரி வெப்பநிலை 16.9. C ஆக காணப்படும். வறண்ட மற்றும் ஈரமான மாதங்களுக்கு இடையிலான மழைவீழ்ச்சி வேறுபாடு 532 மி.மீ ஆகும்.  

## புள்ளிவிவரங்கள்
2011 ஆம் ஆண்டு இந்திய மக்கட் தொகை கணக்கெடுப்பின்படி கிசன்கஞ்சின் மக்கட் தொகை 105,782 ஆகும். இதில் ஆண்கள் மற்றும் பெண்கள் முறையே 55,143 மற்றும் 50,639 என்ற எண்ணிக்கையில் காணப்பட்டனர்.  

கிசன்கஞ்ச் நகரத்தின் கல்வியறிவு விகிதம் 73.46% ஆகும். இது மாநில சராசரியான 61.80% ஐ விட அதிகமாகும். கிசன்கஞ்சில் ஆண்களின் கல்வியறிவு 78.37% வீதமாகவும், பெண் கல்வியறிவு விகிதம் 68.08% ஆகவும் உள்ளது. 2011 ஆம் ஆண்டு மக்கட் தொகை கணக்கெடுப்பு இந்தியா அறிக்கையின்படி கிசன்கஞ்சு ஆறு வயதிற்கு உட்பட்ட மொத்த குழந்தைகளின் எண்ணிக்கை 16,884 ஆகும். அவர்களில் 8,636 பேர் சிறுவர்களும், 8,248 பேர் சிறுமிகளும் ஆவார்கள். நகரத்தின் மொத்த மக்கட் தொகையில் 15.96% வீதமானோர் ஆறு வயதிற்கு உட்பட்டவர்கள் ஆவார்கள். மக்கட் தொகையில் முஸ்லிம்களின் தொகை அதிகம் உள்ள ஒரு சில மாவட்டங்களில் இதுவும் ஒன்றாகும்.  

## போக்குவரத்து
புள்ளிவிவரங்களின்படி கிசன்கஞ்சில் பெரிய இரயில் பாதை அமைந்துள்ளது. இது இந்தியாவின் முக்கிய நகரங்களுடனும், பிற நகரங்களுடன் இணைக்கப்பட்டுள்ளது. கிசன்கஞ்சு ரயில் நிலையம் வடகிழக்கு எல்லை ரயில்வே (என்.எஃப்.ஆர்) இன் கீழ் வருகிறது. இது இந்திய ரயில்வேயின் 'ஏ' வகை நிலையமாகும். ரயில் நிலையம் மற்றும் என்.எச் 31 ஆகியவை இந்தியாவின் வடகிழக்கு பகுதிகளை நாட்டின் பிற பகுதிகளுடன் இணைக்கின்றன. புது தில்லி, மும்பை, பாட்னா, கொல்கத்தா, குவஹாத்தி, பெங்களூர், சென்னை, திருவனந்தபுரம் போன்ற முக்கிய நகரங்கள் நேரடி ரயில் சேவையினால் இணைக்கப்பட்டுள்ளன. டெல்லி மற்றும் குவஹாத்தி இடையே இயங்கும் ராஜதானி விரைவூர்தி கிசன்கஞ்சில் நிறுத்தப்பட்டுள்ளது. தேசிய நெடுஞ்சாலை 31 ரயில் பாதையுடன் இயங்குகிறது.  

கிசன்கஞ்சில் இருந்து சுமார் 60 கி.மீ (37 மைல்) தொலைவில் உள்ள பாக்தோகிராவில் பாக்டோகிரா சர்வதேச விமான நிலையம் அமைந்துள்ளது.
# ஆ யங் (பாடகி)



**சோ ஜா-யங்** (ஆங்கிலம் :Ah Young) 1991 மே 26 அன்று பிறந்த இவர் அவரது மேடைப் பெயரான ஆ யங் என்பவரால் நன்கு அறியப்பட்டவர். இவர் ஒரு தென் கொரிய பாடகி மற்றும் நடிகை ஆவார். அதே போல் *தால் சாபெட்* என்ற இசைக் குழுவின் உறுப்பினராகவும் அறியப்படுகிறார்.  

## ஆரம்பகால வாழ்க்கை
ஆ யங் மே 26, 1991 அன்று தென் கொரியாவின் சியோலில் பிறந்தார். அவர் தொங்டுக் மகளிர் பல்கலைக்கழகத்தில் 'பொழுதுபோக்கு' என்ற பாடத்தைப் படித்தார்.  

## தொழில்

### 2011–2012: தொழில் ஆரம்பம்
ஆ யங் 2011 ஜனவரி 3 அன்று தால் சாபெட் குழுவின் *சுபா துபா திவா* என்ற இசைத்தொகுப்பு வெளியானதன் மூலம் அதிகாரப்பூர்வமாக அறிமுகமானார்.  

2011 பிப்ரவரி 28, அன்று, ஆ யங் கிரின் உயர்நிலைப் பள்ளியின் மாணவராக, கொரிய ஒலிபரப்பு அமைப்பின் *ட்ரீம் ஹை* என்ற திரைப்படத்தில், *தால் சாபெட்* குழுவுடன் ஒரு கேமியோவை உருவாக்கினார். ஆ யங் மற்றும் *தால் சாபெட்* பின்னர் *வொண்டர்ஃபுல் ரேடியோ* என்ற திரைப்படத்தில் *கோர்பி கேர்ள்ஸ்* என்ற கற்பனையான பெண்கள் குழுவாக தோன்றினர். தால் சாபெட்டின் உண்மை நிகழ்ச்சிகள் *ஸ்வீட் ஸ்வீட் ஸ்டோரி* மற்றும் *கூல் பிரண்ட்ஸ்*, அத்துடன் அவர்களின் *யூடியூப்* தொடரான *சாபெட் ஆன் ஏர்* ஆகியவற்றிலும் ஆ யங் பங்கேற்றார்.  

### 2013 - தற்போது வரை: நடிப்பு & பாத்திரங்கள்

ஆ யங் தனது முதல் தனி நாடகத்தை கொரிய ஒலிபரப்பு அமைப்பின் *ஆட் ஜீனியஸ் லீ டே-பேக்* என்ற பாடலுக்கு நடிக்கவுள்ளதாக, 2013 ஜனவரி 9 அன்று அறிவிக்கப்பட்டது. *ஜி.ஆர்.சி* என்ற விளம்பர நிறுவனத்தின் செயலாளரான *காங் சன்-ஹை* என்ற வேடத்தில் நடித்தார். அவரது கதாபாத்திரம் அவரது விசித்திரமான ஆளுமைக்காகவும், அவரது தனித்துவமான *ஃபேஷன்* உணர்விற்காகவும் ஊடகங்களின் கவனத்தை ஈர்த்தது.  

2013 மார்ச் 14,அன்று சியோல் ஒலிபரப்பு அமைப்பின் வரலாற்று நாடகமான *ஜாங் ஓக்-ஜங், லிவிங் பை லவ்* போன்றவற்றின் நடிகர் குழுவில் ஆ யங் இணைந்ததாக தெரியவந்தது. அரண்மனை முழுவதும் நகைச்சுவை உணர்வைக் காண்பிப்பதில் பெயர் பெற்ற இளவரசி மியோங்கன் என்ற தொடர்ச்சியான கதாபாத்திரத்தில் நடித்தார்.  

2013 மே 22, அன்று, *நோ பிரீத்திங்* திரைப்படத்தின் நடிகர் குழுவில் ஆ யங் சேர்க்கப்பட்டார். பிரபல பாடகியாக வேண்டும் என்று கனவு காணும் உயர்நிலைப் பள்ளி மாணவியான சே-மி என்ற கதாபாத்திரத்தில் நடித்தார். ஒரு பெரிய திரைப்படத்தில் ஆ யங்கின் முதல் தனி தோற்றத்தை *நோ ப்ரீத்திங்* குறிக்கிறது. 2013 செப்டம்பர் 9, அன்று, ஆ யங் *58 - தி இயர் ஆஃப் தி டாக்* என்ற திரைப்படத்தில் *ஜியம் ஹாங்* என்ற காபாத்திரத்தில் இணைவது உறுதி செய்யப்பட்டது. இந்த படம் 2014 இல் வெளியிடப்பட்டது.  

நவம்பர் 2013 இல், ஆ யங் தனது முதல் முன்னணி பாத்திரத்தை *நேவர் தொலைக்காட்சியின் *சம்டே* என்ற வலை நாடகத்தில் *லீ ஜி-யூன்* என்ற கதாபாத்திரத்தில் நடித்தார். ஜூன் 13, 2014 அன்று, ஆங் யங் முன்வா ஒலிபரப்பு அமைப்பின் நாடகமான *டைரி ஆஃப் எ நைட் வாட்ச்மேனில்* தொடர்ச்சியான பாத்திரமாக *ஹாங் சோ-ஹீ'' என்ற கதாபாத்திரத்தில் நடித்தார் என்பது தெரியவந்தது.  

நவம்பர் 2014 இல், ஆ யங் முன்வா ஒலிபரப்பு அமைப்பின் *லவ் ஃப்ரீக்வென்சி 37.2* நாடகத்தில் *ஜங் சன்-ஹீ* என்ற கதாபாத்திரத்தில் ஒரு முக்கியக் கதாபாத்திரத்தில் நடித்தார்.  
அக்டோபர் 2016 இல், சியோல் ஒலிபரப்பு அமைப்பின் *எவர் கேப்-சூன் என்ற* நாடகத்தில் ஆ யங் ஒரு துணை வேடத்தில் நடித்தார், இதில் *கேப்-டோலி*ன் சகாவான *கிம் யங்-ரன்* என்ற வேடத்தில் நடித்தார்.  

*ஹேப்பி பேஸ் என்டர்டெயின்மென்ட்*டுடனான ஒப்பந்தம் முடிந்ததும், டிசம்பர் 2017 இல், ஆ யங் *சிதுஸ்ஹெச்கியூ* என்ற நிறுவனத்தில் சேர்ந்தார். இந்த அடையாள மாற்றத்துடன், *தால் சாபெட்*டுடனான அவரது எதிர்கால நடவடிக்கைகள் விவாதத்தில் உள்ளன.
# இரே, ஈரான்


**இரே** (Shahr-e Rey, , "City of Ray" அல்லது Ray, *Rayy,* *Rhay* (Rey; ) என்பது ஈரானின் தெகுரான் மாகாணத்தில் இருக்கும் 14 மண்டலங்களில் ஒன்றாக இருக்கும், இரே மண்டலத்தின் தலைநகரம் ஆகும் . முன்னர் ஒரு தனித்துவமான நகரமாக இருந்த இது, இந்நாட்டின் தலைநகரான இருக்கும் பெருநகரான கிரேட்டர் தெகுரானின் 20 வது மாவட்டமாக உள்வாங்கப்பட்டுள்ளது.  

## சிறப்புகள்
வரலாற்று அடிப்படையில் பல சொற்களால் (இராகேஸ், இராகே, அர்சாசியா) அழைக்கப்படுகிறது. இரே தெகுரான் மாகாணத்தில் இருக்கும் நகரங்களிலேயே பழமையான நகரமாகும். கிளாசிக்கல் சகாப்தத்தில், இது ஒரு முக்கியமான நகரமாக இருந்தது. மீடியாப் பேரரசு காலத்தில் ஊடகம், அரசியல், கலாச்சார ஆகிய அடிப்படைகளில் முக்கியத்துவம் பெற்றிருந்தது. பண்டைய பாரசீக கல்வெட்டுகள் மற்றும் அவெஸ்டா ( ஜோராஸ்ட்ரிய வேதங்கள்) ஆகியவையும், கிடைத்துள்ள பிற ஆதாரங்களும், பண்டைய இரேயின் முக்கியத்துவத்தை உறுதிப்படுத்துகின்றன. அரேபியர்கள், துருக்கியர்கள் மற்றும் மங்கோலியர்களின் இடைக்கால படையெடுப்புகளின் போது இரே அழிவுக்கு ஆளானது. ஆனால் அதன் முக்கியத்துவம், துருக்கியர்களின் ஆட்சிக் காலத்தில், குறிப்பாக புயிட் டேலாமைட்டுகள் மற்றும் செல்யூக் பேரரசு காலத்தில் புதுப்பிக்கப்பட்டது. 19 ஆம் நூற்றாண்டின் பிற்பகுதியில் தான், இந்த பழைய நகரத்தில் அகழ்வாராய்ச்சி தொடங்கியது, மேலும் பல கண்டுபிடிப்புகளில், வர்த்தகம் செய்யப்பட்டதற்கான சுவடுகள் எடுக்கப்பட்டன. 1997 ஆம் ஆண்டில் ஈரானிய கலாச்சார பாரம்பரிய அமைச்சகம்மும், பிராட்போர்டு பல்கலைக்கழகத்தின் தொல்பொருள் அறிவியல் துறையும், தெகுரான் பல்கலைக்கழகத்தின் தொல்பொருள் துறையும் இணைந்து, கூட்டு முயற்சியோடு , ஆழாமான அகழ்வாராய்ச்சி நடத்தப் பட்டது. புனரமைக்கப்பட்ட மீடியன் கால ரே கோட்டை, பார்த்தியன் காலத்து ரஷ்கன் கோட்டை, பகராமின் சாசானிய கால ஜோராஸ்ட்ரியன் தீ கோயில், ஒரு காலத்தில் ஜோராஸ்ட்ரியன் மற்றும் இப்போது இஸ்லாமிய ஆலயமான பிபி ஷாஹர்-பானு ஆகியவைகளும், இரே நகரில் உள்ள தொல்பொருள் தளங்களில் அடங்குகின்றன.  

## வரலாறு
கிமு 6,000 இல், மத்திய பீடபூமி கலாச்சாரத்தின் ஒரு பகுதியாக, இங்கு குடியமர்வுகள் தொடங்கின. இது மீடியன் மாவட்ட கல்வெட்டில் பதிவு செய்யப்பட்டுள்ளது. இந்த குடியமர்வு மூலம், பார்த்தியப் பேரரசு இராகா அழைக்கப்படும் ஒரு தலைநகரமாக விளங்கியது. கிளாசிக்கல் கிரேக்க-ரோமன் புவியியலில், இது லத்தீன் மற்றும் இராகாய் மொழிகளில் *ராகே* அல்லது *ராகனே* என பதிவு செய்யப்பட்டுள்ளது. கிரேக்க மொழில் உள்ள *ராகேஸ்*(கிரேக்கம்) இது அபோக்ரிபாவில் பல முறை குறிப்பிடப்பட்டுள்ளது. முன் மீடியன் காலத்திற்கு முன், இதன் காலம் உள்ளது. சில வரலாற்றாசிரியர்கள் அதன் கட்டிடங்களுக்கு, பண்டைய புராண மன்னர்களே காரணம் என்று கூறுகின்றனர். மேலும் சிலர் ஜோராஸ்ட்ரியன் தலைவரின் வம்சத்தின் முயற்சிகளே இதற்கு காரணம் என்று நம்புகிறார்கள். செல்ஜுக் மன்னர் துருல் பேக்கை நினைவுகூரும் 12 ஆம் நூற்றாண்டின் நினைவுச்சின்னமான துக்ருல் டவர், இன்றும் நிலவும் வரலாற்று கட்டமைப்புகளில் ஒன்றாகும். பத்தொன்பதாம் நூற்றாண்டின் நடுவில், இந்நகரமானது, அழிவு நகரமாக வருணிக்கப் பட்டது. சா-அப்துல்-ஆலயம் மட்டுமே இருந்தது.  

## காட்சியகம்
# டாக்டர் என். ஜி. பி கலை மற்றும் அறிவியல் கல்லூரி

'''  
**டாக்டர் என். ஜி. பி. கலை அறிவியல் கல்லூரி** (*Dr. N.G.P. Arts and Science College*) என்பது கோவை மருத்துவ மைய ஆராய்ச்சி மற்றும் கல்வி அறக்கட்டளை (KMCRET) அமைப்பினால் 1990ஆம் ஆண்டில் நிறுவப்பட்ட சுயநிதி கல்லூரியாகும்.  

## அறிமுகம்
கோயம்புத்தூர் மாவட்டம் கலப்பட்டியில் உள்ள ஒரு கிராமப்புறத்தில் இந்த சுயநிதி கலை அறிவியல் கல்லூரி தொடங்கப்பட்டது. கோயம்புத்தூர், பாரதியார் பல்கலைக்கழகத்தின் இணைவு பெற்ற கல்லூரியாக இது செயல்படுகிறது. புது தில்லி, பல்கலைக்கழக மானியக் குழுவின் 2 (எஃப்) மற்றும் 12 (பி) பிரிவின் கீழ் அங்கீகாரம் பெற்றுள்ளது. பல்கலைக்கழக இணைவுப் பெற்றக் கல்லூரியாக துவங்கப்பட்ட இக்கல்லூரி, 2015-16 கல்வியாண்டிலிருந்து தன்னாட்சிக் கல்லூரியாக செயல்படுகிறது. மார்ச் 17, 2016 அன்று பெங்களூர் தேசிய தர மதிப்பீட்டு குழுவின் 3.17/4 தரப் புள்ளிகளுடன் "ஏ" (A) தரக் கல்லூரியாக செயல்படுகிறது. இந்த கல்லூரிக்கு 2022-ல் மறுசுழற்சி ஆய்வின் போது அதிக தரப்புள்ளிகள் வழங்கியது.  

## படிப்புகள்
இக்கல்லூரியில் இளங்கலையிலில் வணிகவியல், வணிகவியல் நிறுவனச்செயலாண்மை ஆகிய பாடங்களும் முதுகலை, முதுநிலை மற்றும் ஆராய்ச்சி படிப்புகள் என 32 பிரிவுகளில் பட்ட பட்ட மேற்படிப்பில் பாடங்கள் வழங்கப்பட்டு வருகின்றன.
# பிஷப் ஹெபர் கல்லூரி



பிஷப் ஹெபர் கல்லூரி (BISHOP HEBAR COLLEGE) என்பது தென்னிந்திய திருச்சபையின் திருச்சிராப்பள்ளி - தஞ்சாவூர் மறைமாவட்டத்தால் நிறுவப்பட்ட ஒரு மத சிறுபான்மை கல்வி நிறுவனமாகும். 21 மே 2001 அன்று தேசிய மதிப்பீட்டு மற்றும் அங்கீகார கவுன்சில் (NAAC) 5 நட்சத்திரங்களுடன் கல்லூரி அங்கீகாரம் பெற்றது, மேலும் மார்ச் 31, 2007 அன்று ஏ + மட்டத்தில் மறு அங்கீகாரம் பெற்றது. மேலும் எங்கள் கல்லூரி யுஜிசியால் "சிறந்த திறனுக்கான கல்லூரி" என்று அங்கீகரிக்கப்பட்டது செப்டம்பர் 2011. மறுசீரமைப்பின் 3 வது சுழற்சியில், தேசிய கல்வி தரபாட்டு நிறுவனம் (NAAC) கல்லூரிக்கு 'ஏ' தரத்துடன் வழங்கியது  

## அறிமுகம்
ஹெபர் மெமோரியல் பள்ளி 1864 ஆம் ஆண்டில் ஒரு முழு உயர்நிலைப் பள்ளியாக மாறி, 1882 ஆம் ஆண்டில் முதல் தரக் கல்லூரியாகவும் உயர்த்தப்பட்டது. அப்போது எஸ்.பி.ஜி(SPG) கல்லூரி என்று அழைக்கப்பட்டது. திருச்சிராப்பள்ளியில் நிறுவப்பட்ட முதல் கல்லூரி இதுவாகும். 1920 களின் பிற்பகுதியில் இந்த கல்லூரி பிஷப் ஹெபர் கல்லூரி என்று அறியப்பட்டது, அதன் வைர விழா 1926 ஆம் ஆண்டில் அப்போதைய மெட்ராஸ் ஆளுநர் லார்ட் கோசனின் தலைமையில் கொண்டாடப்பட்டது.  

## படிப்புகள்
பதின்மூன்று இளங்கலை, பதினெட்டு முதுகலை மற்றும் நான்கு முதுகலை டிப்ளோமா திட்டங்கள் ஆகியன திட்டங்கள் வழங்கப்பட்டு வருகின்றன..
# இரே, தென்கொராசான்


**இரே** (**Ray** (, also Romanized as **Rāy** and **Rāi**)) என்ற கிராமம், ஈரான் நாட்டிலுள்ள 31 மாகாணங்களில் ஒன்றான, தெற்கு கொராசான் மாகாணத்தின், நெபந்தன் (Nehbandan) மண்டலத்தில் இருக்கும், சூசெப்பு மாவட்டத்தில் இருக்கும், சூசெப்பு (Shusef) ஊரக மாவட்டத்தில் உள்ளது. 2006 மக்கள் தொகை கணக்கெடுப்பின்படி, இந்த கிராமத்தின் மக்கள் தொகை மொத்தம் 87 நபர்கள் வாழ்ந்திருந்தனர். இவர்கள் அனைவரும் மொத்தம் 26 குடும்பங்களில் வாழ்ந்தனர்.
# மோன்சோரோ அரண்மனை


**மோன்சோரோ அரண்மனை** (; ), அல்லது **மோன்சோரோ** எனப்படுவது பிரான்சில் மோன்சோரோ நகரில் அமைந்துள்ள ஓர் அரச மாளிகையாகும்.  

லுவார் ஆற்றின் ஆற்றங்கரையில் கட்டப்பட்ட லுவார் பள்ளத்தாக்கின் ஒரே அரண்மனை இது.  

லுவார் பள்ளத்தாக்கின் மையப் பகுதி 2000 ஆம் ஆண்டில் யுனெஸ்கோவால் உலகப் பாரம்பரியக் தளமாக பட்டியலிடப்பட்டுள்ளது.  

== கேலரி =
# மட்டையாட்டம்

மேல் அடித்த ஒரே வீரர் இந்திய துடுப்பாட்ட வீரர் சச்சின் டெண்டுல்கர் ஆவார் . அவர் பந்தை எதிர்நோக்கி இருக்கும் காட்சி. ]]  
துடுப்பாட்டத்தில் மட்டையாட்டம் என்பது மட்டையினைக் கொண்டு பந்தினை அடித்த பின்பு ஓட்டங்களை எடுப்பது அல்லது ஆட்டமிழக்காமல் இருப்பதற்காக பந்தினை மட்டையினைக் கொண்டு தடுக்கும் திறன் ஆகும். இவர்கள் மட்டையாளர் என அறியப்படுகின்றனர்.வெவ்வேறு துடுப்பாட்ட ஆடுகளங்களில், குறிப்பாக வெவ்வேறு நாடுகளில் விளையாடும்போது மட்டையாடும் வீரர்கள் பல்வேறு நிலைமைகளுக்கு ஏற்றவாறு விளையாடும் திறன்களைப் பெற்றிருத்தல் அவசியமாகிறது. சிறப்பான மட்டையாளர்களாக அறியப்படும் வீரர்கள் சிறந்த முடிவெடுக்கும் திறன் மற்றும் நல்ல உத்திகளைக் கையாளும் திறன்களைக் கொண்டவர்களாக இருப்பர்.
# பன்முக வீரர்



துடுப்பாட்டத்தில் **பன்முக வீரர்** (*All-rounder*) என்பது மட்டையாட்டம் மற்றும் பந்துவீச்சு ஆகிய இரண்டு பணிகளிலும் சிறந்து விளங்கும் வீரரைக் குறிக்கும். ஒரு அணியில் அனைத்து பந்து வீச்சாளர்களும் தங்கள் வாய்ப்பு வரும் போது மட்டையாடுவதும் சில மட்டையாளர்கள் எப்போதாவது பந்து வீசுவதும் இயல்பான நிகழ்வுகள் என்றாலும், பெரும்பாலான வீரர்கள் இரண்டு பிரிவுகளில் ஒன்றில் மட்டுமே திறமையானவர்களாகவும் தனித்துவம் பெற்றவர்களாகவும் கருதப்படுகின்றனர். சில இழப்புமுனைக் காப்பாளர்கள் சிறப்பாக மட்டையாடும் திறன்களைக் கொண்டுள்ளதால் அவர்களும் பன்முக வீரர்களாக அறியப்படுகின்றனர்.  

2013 ஆம் ஆண்டில் தேர்வுத் துடுப்பாட்ட வரலாற்றில் 42 உண்மையான பன்முக வீரர்கள் இருப்பதாக அலி பாக்கர் என்பவர் ஓர் புள்ளிவிவர பகுப்பாய்வினைப் பயன்படுத்தி அறிவித்தார். அதில் அவர் கேரி சோபர்ஸை சிறந்தவர் என்று மதிப்பிட்டார். அதில் ஜாக் காலிஸ் இரண்டாம் இடம் பெற்றார் .  

-
# ஓரணு ஒட்டுண்ணி கருச்சிதைவுநோய்


ஓரணு ஒட்டுண்ணி கருச்சிதைவுநோய் என்பது பாலியல் ரீதியாக பரவும் நோய்த்தொற்று (எஸ்.டி.ஐ) ஆகும், இது பெரும்பாலும் யோனி, வாய்வழி அல்லது குதவழிப் பாலுறவு மூலம் பரவுகிறது. அமெரிக்காவில், சுமார் 2 மில்லியன் பெண்கள் இந்த ஓரணு ஒட்டுண்ணி கருச்சிதைவுநோயால் பாதிக்கப்பட்டனர். 1916 ஆம் ஆண்டில் இந்த நோயை ஏற்படுத்தும் ஒட்டுண்ணியாக இது முதலில் ஏற்றுக்கொள்ளப்பட்டது.  

## அறிகுறிகள்
ஓரணு ஒட்டுண்ணியால் பாதிக்கப்பட்ட பெரும்பாலான மக்களுக்கு எந்த அறிகுறிகளும் இருப்பது இல்லை, பல ஆண்டுகள் வரை கண்டறியப்படாமல் இருந்துள்ளது. சில நேரங்களில் ஆண்குறியில் வலி, எரிச்சல் அல்லது அரிப்பு ஏற்படும், உடலுறவு மற்றும் சிறுநீர் கழிக்கும் போது இரு பாலினருக்கும்சிறுநீர்க் குழாய் அல்லது புணர்புழையின் அசௌகரியம் அதிகரிக்கக்கூடும். பெண்களுக்கு நமைச்சலுடன் கூடிய மஞ்சள்-பச்சை, நுரையுடன், துர்நாற்றம் வீசும் ("மீன்" வாசனை) யோனி வெளியேற்றமும் இருக்கலாம் . அரிதான சந்தர்ப்பங்களில், குறைந்த வயிற்று வலி ஏற்படலாம். அறிகுறிகள் பொதுவாக வெளிப்பட்ட 5 முதல் 28 நாட்களுக்குள் தோன்றும். ஓரணு ஒட்டுண்ணி கருச்சிதைவுநோய், கிளமிடியா நோய் இரண்டுக்கும் நோய் அறிகுறிகள் ஒத்திருப்பதால் சில நேரங்களில் குழப்பம் ஏற்படக்கூடும்.
# சாரங்பூர்

**சாரங்பூர்** என்பது இந்தியாவின் மத்தியப் பிரதேச மாநிலத்தில் ராஜ்கர் மாவட்டத்தில் உள்ள ஒரு நகரம் ஆகும். இது காளி சிந்து நதிக்கரையில் அமைந்துள்ளது. சாரங்பூர் தெஹ்ஸில் உள்ள சாரங்பூர் போபால் பிரிவுக்கு சொந்தமானது. இது மாவட்ட தலைமையகம் ராஜ்கருக்கு தெற்கே 65 கி.மீ தொலைவில் அமைந்துள்ளது. இந்த நகரம் சாரங்பூர் தெஹ்ஸிலின் தலைமையகம் ஆகும். தலேனி (4 கி.மீ), தரகஞ்ச் (5 கி.மீ), தர்லகேடி (5 கி.மீ), கச்சிகேடி (5 கி.மீ), பலோடி (6 கி.மீ) ஆகியவை சாரங்பூருக்கு அருகிலுள்ள கிராமங்கள் ஆகும். சாரங்பூர் வடக்கு நோக்கி சாரங்பூர் தெஹ்ஸிலாலும், தெற்கே ஷாஜாபூர் தெஹ்ஸிலாலும், மேற்கு நோக்கி நல்கேடா தெஹ்ஸிலாலும், தெற்கே சுஜல்பூர் தெஹ்ஸிலாலும் சூழப்பட்டுள்ளது. சாரங்பூருக்கு அருகில் உள்ள நகரங்கள் பச்சூர், ஷாஜாப்பூர், சுஜல்பூர் ஆகியவை ஆகும். இந்த நகரம் ராஜ்கர் மாவட்டம் மற்றும் ஷாஜாபூர் மாவட்டத்தின் எல்லையில் அமைந்துள்ளது.  

## வரலாறு
பழமையான வரலாற்று இடங்களின் பட்டியலில் சாரங்பூர் இடம் பெறுகின்றது. பாஸ் பகதூர் மற்றும் ராணி ருபமதி ஆகியோர் இந்த நகரத்தை ஆட்சி செய்தனர். அவர்கள் மத்தியப் பிரதேசத்தின் மண்டாவின் ஆட்சியாளர்கள் ஆவார்கள். பாஸ் பகதூருக்கும் அக்பருக்கும் இடையிலான யுத்தம் சாரங்பூரிலும் நிகழ்ந்தது. அந்த போரில் அக்பர் பாஸ் பகதூரை தோற்கடித்து நகரத்தை கைப்பற்றினார். சாரங்பூரில் நிகழ்ந்த போரொன்றில் மேவாரின் ராணா கும்பா என்பவர் குஜராத்தின் சுல்தான் அகமது சா உடன் இணைந்து மால்வா சுல்தான் மெஹ்மூத் கல்ஜியைத் தாக்கினார். இது மால்வா மீது ராணா கும்பா வெற்றிக்கு வழிவகுத்தது.  

## புவியியல்
சாரங்பூர் நகரம் 23.57 ° வடக்கு 76.47 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 410 மீட்டர் (1345 அடி) உயரத்தைக் கொண்டுள்ளது. இந்த நகரம் காளி சிந்து நதிக் கரையில் அமைந்துள்ளது.  

## புள்ளிவிபரங்கள்
2011 ஆம் ஆண்டு இந்திய மக்கட் தொகை கணக்கெடுப்பின்படி சாரங்பூரில் 37435 மக்கள் வசிக்கின்றனர். மொத்த மக்கட் தொகையில் ஆண்கள் 52% வீதமும், பெண்கள் 48% வீதமும் காணப்படுகின்றனர். சாரங்பூரின் சராசரி கல்வியறிவு விகிதம் 74.54% ஆகும். இது தேசிய சராசரியான 69.32% ஐ விட அதிகமாகும். ஆண்களின் கல்வியறிவு 81.79% வீதமாகவும், பெண்களின் கல்வியறிவு 66.87% வீதமாகவும் உள்ளது. சாரங்பூர் மக்கட் தொகையில் 14.67% வீதமானோர் ஆறு வயதிற்கு உட்பட்டவர்கள்.  

இந்து மதத்தை பின்பற்றுவோர் 50,43% வீதமும், இசுலாமிய மதத்தை  
பின்வற்றுபவர்கள் 48,76% வீதமும் உள்ளனர்.  

## சுவாரசியமான இடங்கள்
பாஸ் பகதூர் மற்றும் ராணி ருபமதி கா மக்பரா அவர்களின் அன்பின் அடையாளமான இந்த ஊர் மிகவும் பிரபலமான சுற்றுலா தலமாகும்.  

தில்லி மற்றும் போபால் மசூதிகளுக்குப் பிறகு இந்தியாவின் மூன்றாவது மிகப் பெரிய மசூதியும், மத்தியப் பிரதேசத்தின் இரண்டாவது பெரிய மசூதியுமான ஷாஹி ஜமா மஸ்ஜித் இந்த நகரில் அமைந்துள்ளது.  

## போக்குவரத்து
சாரங்க்பூரில் பேருந்து சேவை கிடைக்கிறது. சாராங்பூருக்கு ஆக்ரா மும்பை நெடுஞ்சாலை என்.எச் 3 சேவை செய்கிறது. இது மத்திய பிரதேசத்தின் வணிக தலைநகரான இந்தூரிலிருந்து 126 கி.மீ தூரத்திலும், தலைநகரான போபாலில் இருந்து 160 கி.மீ தூரத்திலும் உள்ளது.
# மேல் முறையீடு (துடுப்பாட்டம்)



**மேல்முறையீடு (**Appeal **(**cricket**)** என்பது துடுப்பாட்டத்தில் மட்டையாடும் துடுப்பாட்ட வீரரை ஆட்டமிழப்பதற்காக களத்தடுப்பு செய்யும் எதிரணி வீரர்கள் நடுவரிடம் கேட்கும் முறையினைக் குறிக்கிறது. துடுப்பாட்ட சங்கத்தின் 31 ஆம் விதியின் படி எதிரணி வீரர்கள் மேல்முறையீடு செய்யாமல் நடுவர் மட்டையாளரை ஆட்டமிழப்புச் செய்ய இயலாது. பல சமயங்களில் மட்டையாளர் ஆட்டமிழந்தது தெரியாமல் எதிரணி வீரர்கள் முறையீடு செய்யாத காரணத்தினால் நடுவர்கள் அவர்களை ஆட்டமிழந்ததாக அறிவிக்காத பல நிகழ்வுகள் நடந்துள்ளன.  

## முறையற்ற மேல் முறையீடு
கீழ்கானும் நிகழ்வுகள் ஐ.சி.சி துடுப்பாட்ட நடத்தை விதிகளின் கீழ், இது முறையற்றதாகக் கருதப்படுகிறது:  

- அதிகப்படியான முறையீடு;
- ஒரு நடுவரை நோக்கி மிரட்டும் விதத்தில் முறையீடு செய்தல்
- மட்டையாளர் ஆட்டமிழக்கவில்லை எனத் தெரிந்தே மேல் முறையீடு செய்தல் .

இவாறான நிகழ்வுகளில் ஈடுபட்டால் அபராதம் அல்லது போட்டிகளில் விளையாட தடை போன்ற தண்டனைகள் கள நடுவர்களால் வழங்கப்படுகிறது.
# தெலூரிக் அமிலம்

## தயாரிப்பு
தெலூரியம் அல்லது தெலூரியம் டையாக்சைடு உடன் ஐதரசன் பெராக்சைடு, குரோமியம் டிரையாக்சைடு அல்லது சோடியம் பெராக்சைடு போன்ற வலிமையான ஆக்சிசனேற்றும் முகவர்களில் ஒன்றை சேர்த்து ஆக்சிசனேற்றம் செய்வதால் தெலூரிக் அமிலத்தை உற்பத்தி செய்ய முடியும்.  
300 பாகை செல்சியசு வெப்பநிலைக்கு மேல் வலிமையாகச் சூடாக்கும்போது தெலூரியம் டிரையாக்சைடின் ஆல்பா நிலை படிகம் (α-TeO<sub>3</sub>) உருவாகிறது.  
டையசோமீத்தேன் உடன் வினைபுரிந்து இது எக்சாமெத்தில் எசுத்தரை (Te(OMe)<sub>6</sub>) தருகிறது.  

தெலூரிக் அமிலமும் அதன் உப்புகளும் பெரும்பாலும் எக்சா ஒருங்கிணைப்பு தெலூரியம் அணுக்களைக் கொண்டுள்ளன மக்னீசியம் தெலூரேட்டு (MgTeO<sub>4</sub>) போன்ற உப்புகளுக்கும் இது பொருந்தும். மக்னீசியம் தெலூரேட்டு மக்னீசியம் மாலிப்டேட்டுடன் ஒத்த சமகட்டமைப்பும் TeO<sub>6</sub> எண்முகத்தையும் கொண்டிருக்கிறது.  
## பிற வடிவங்கள்
கந்தக அமிலத்தின் அமைப்பை ஒத்த தெலுரியத்தின் வடிவம் ஏதும் அறியப்படவில்லை. (H2TeO4)3(H2O)4, என்ற தோராய இயைபு கொண்ட மாற்று தெலூரிக் அமிலம் முழுவதுமாக வரையறுக்கப்படவில்லை. அனேகமாக இது Te(OH)6 மற்றும் (H2TeO4)n போன்ற சேர்மங்களின் கலவையாக இருக்கலாம் .  
## பிற தெலுரிக் அமிலங்கள்
தெலூரசு அமிலத்தில் (H2TeO3) தெலூரியம் +4 என்ற ஆக்சிசனேற்ற நிலையில் உள்ளதென அறியப்பட்டாலும் இதுவும் முழுமையாக வரையறுக்கப்படவில்லை. ஐதரசன் தெலூரைடு வாயு நிலையில் உள்ளது. நிலைப்புத்தன்மையற்ற இதனுடன் தண்ணீரை சேர்த்தால் ஐதரோதெல்லூரிக் அமிலம் உருவாகும்.
# மாதவிடாய் நோய்க்குறி


சாதாரண வாழ்க்கையில் கருமுட்டை வெளிப்படுதலுக்குப் பின்னரும், மாதவிடாய்க்கு முன்னரும் ஓர் நிலையான உணர்ச்சி மற்றும் உடல் அறிகுறிகள் நோயறிதலுக்குத் தேவைப்படுகிறது. மாதவிடாய்ச் சுழற்சியின் ஆரம்பத்தில் இத்தகைய உணர்ச்சி அறிகுறிகள் இருக்கக்கூடாது. சில மாதங்களில் தினசரி அறிகுறிகளின் பட்டியல் நோயறிதலுக்கு உதவக்கூடும். நோயறிதல் செய்யப்படுவதற்கு முன்னர் இதே போன்ற அறிகுறிகளை ஏற்படுத்தும் பிற கோளாறுகள் விலக்கப்பட வேண்டும்.  

மாதவிடாய் நோய்க்குறிக்கான காரணம் தெரியவில்லை. நாப்ராக்ஸன் போன்ற அழற்சிக்கு எதிரான இயக்க ஊக்கிகள் இல்லாத மருந்துகள் உடல் அறிகுறிகளுக்கு உதவக்கூடும். மிகவும் குறிப்பிடத்தக்க அறிகுறிகளைக் கொண்டவர்களுக்கு கருத்தடை மாத்திரைகள் அல்லது டையூரிடிக் ஸ்பைரோனோலாக்டோன் பயனுள்ளதாக இருக்கும்.  

80% பெண்கள் வரை மாதவிடாய்க்கு முன்னர் சில அறிகுறிகள் இருப்பதாக தெரிவிக்கின்றனர். மாதவிடாய் நிறுத்த நிலையில் உள்ள பெண்களுக்கு 20 முதல் 30% பெண்களுக்கு மாதவிடாய் நோய்க்குறிக்கான அறிகுறிகள் உள்ளன.  

மாதவிடாய் சுழற்சியுடன் தொடர்புடைய உடல் அறிகுறிகளில் வீக்கம், குறைந்த முதுகுவலி, வயிற்றுப் பிடிப்புகள், மலச்சிக்கல் / வயிற்றுப்போக்கு, மார்பகங்களில் வீக்கம் அல்லது மென்மை, முகப்பரு, மூட்டு அல்லது தசை வலி மற்றும் பசி ஆகியவை அடங்கும். சரியான அறிகுறிகளும் அவற்றின் தீவிரமும் ஒரு பெண்ணிலிருந்து மற்றொரு பெண்ணுக்குக் கணிசமாக வேறுபடுகின்றன, மேலும் ஒரு மாதவிடாய்ச் சுழற்சியில் இருந்து மற்றொரு மாதவிடாய்ச் சுழற்சிக்கும் கூட காலப்போக்கில் ஓரளவு வேறுபாடுகள் ஏற்படுகின்றன.  

மாதவிடாய் மனநோய் பொதுவாக மாதவிடாய்க்கும் முன் அல்லது மாதவிடாயின் பொழுதும் ஏற்படுகிறது. மாதவிடாய் மனநோய் அறிகுறிகளில் குழப்பம் அல்லது மாயத்தோற்றம், பேசாதிருத்தல், மதிமயக்க நிலை, மருட்சி, அல்லது பித்து நிலை ஆகியவை அடங்கும்.  
மாதவிடாய் மன அழுத்தக் கோளாறு என்பது மாதவிடாய் நோய்க்குறியின் கடுமையான வடிவம் ஆகும். மாதவிடாய்க் கால நிலையில் உள்ள பெண்களில் 3–8% பெண்கள் இதனால் பாதிக்கப்படுகின்றனர்.
# வயலூர் ஊராட்சி, திருவள்ளூர்



**வயலூர் ஊராட்சி** என்பது இந்திய மாநிலமான தமிழ்நாட்டின் திருவள்ளூர் மாவட்டத்தில் கடம்பத்தூருக்கு உட்பட்ட ஓர் ஊராட்சியாகும்.  

## ஊரமைப்பு
அடுத்த வயலூர் ஊராட்சியில் 5 கிராமங்களை உள்ளடக்கியுள்ளது,  

1.வயலூர்  

2.மும்முடிக்குப்பம்  

3.சூரகாபுரம்  

4.மதுரா அகரம்  

5.உச்சிமேடு  

இதில் 2011 மக்கள் தொகை கணக்கெடுப்பின் படி வயலூர் கிராமத்தில் 5,6,7 ஆகிய மூன்று வார்டுகளும் மும்முடிக்குப்பத்தில் 1,2 ஆகிய இரண்டு வார்டுகளும், சூரகாபுரத்தில் 3,4 ஆகிய இரண்டு வார்டுகளும், அகரத்தில் 8,9 இரண்டு வார்டுகளும் உள்ளடக்கியுள்ளது.  

## மக்கள்தொகை
மொத்த வாக்காளர்கள் எண்ணிக்கை  

2,584  

வார்டு 1  

வார்டு 1 வாக்காளர்கள்  

287  

வார்டு 2 வாக்காளர்கள்  

269  

வார்டு 3 வாக்காளர்கள்  

252  

வார்டு 4 வாக்காளர்கள்  

243  

வார்டு 5 வாக்காளர்கள்  

265  

வார்டு 6 வாக்காளர்கள்  

379  

வார்டு 7 வாக்காளர்கள்  

386  

வார்டு 8 வாக்காளர்கள்  

252  

வார்டு 9 வாக்காளர்கள்  

252  

2,584 வாக்காளர்கள்
# மோன்சோரோ அரண்மனை - சமகால ஓவிய அருங்காட்சியகம்



**மோன்சோரோ அரண்மனை - சமகால ஓவிய அருங்காட்சியகம் - ** என்பது, பிரான்சில் உள்ள சமகால ஓவிய அருங்காட்சியகங்களுள் ஒன்று. பிலிப் மெயில் என்பவரின் முயற்சியால் 2014 நவம்பரில் தொடங்கப்பட்ட இந்த அருங்காட்சியகத் திட்டம் 2016 ஆம் ஆண்டில் திறந்துவைக்கப்பட்டது. இங்கே வைக்கப்பட்டுள்ள, பிலிப் மெயிலின் 25 ஆண்டுகாலச் சேகரிப்புக்களை மோன்சோரோ அரண்மனையில் காட்சிக்கு வைப்பது மட்டுமன்றிப் பிற நிறுவனங்களுக்குக் கடனாகவும் வழங்கப்படுகின்றன. கலையும் மொழியும் என்ற கருத்துருவியக் கலைஞர்களால் உருவாக்கப்பட்ட கலைப் படைப்புகளின் உலகின் மிகப்பெரிய தொகுப்பு இந்த அருங்காட்சியகத்திலேயே உள்ளது.  

## படக்காட்சியகம்
# பெங்குலு அருங்காட்சியகம்


**பெங்குலு அருங்காட்சியகம் (Bengkulu Museum)** இந்தோனேசியாவில் பெங்குலுவில் என்னும் இடத்தில் உள்ள ஒரு அருங்காட்சியகம் ஆகும். இது **பெங்குலு மாநில அருங்காட்சியகம்** என்றும் அழைக்கப்படுகிறது.  

இந்த அருங்காட்சியகத்தில் ,இந்தோனேசியாவின் பெங்குலு பகுதியைச் சேர்ந்த உள்ள ஒவ்வொரு இனத்தினைச் சார்ந்த வரலாற்று கலைப்பொருட்கள் மற்றும் பாரம்பரிய பண்பாடு தொடர்பான கலைப்பொருள்கள் காட்சிக்கு வைக்கப்பட்டுள்ளன. திருமணம் மற்றும் பாரம்பரியம் தொடர்பான ஆடை உள்ளிட்ட பொருள்கள், வீட்டில் பயன்படுத்தி வருகின்ற உபகரணங்கள், பாரம்பரிய ஆயுதங்கள், பாரம்பரிய வீடுகள், *கா நாகா கா* எனப்படுகின்ற கடிதங்களை எழுதுதல் தொடர்பானவை மற்றும் கற்காலம் முதல் வெண்கல காலம் வரையான காலத்தைச் சேர்ந்த வரலாற்றுக்கு முந்தைய நாகரிகம் தொடர்பான நினைவுச் சின்னங்கள் இங்கு காட்சிக்கு வைக்கப்பட்டு உள்ளன. மேலும், இங்கு பின்னலால் ஆன ஆடைகளும் காட்சியில் உள்ளன. அவ்வாறான ஆடைகள் எங்கனோ சமூகத்தைச் சார்ந்தவையாகக் கருதப்படுகின்றன. அருங்காட்சியகம் தினமும் காலை 8:00 மணி முதல் மாலை 3:00 மணி வரை திறந்திருக்கும். சனி மற்றும் ஞாயிறு தவிர
# ஆச்சே சுனாமி அருங்காட்சியகம்

**ஆச்சே சுனாமி அருங்காட்சியகம் (Aceh Tsunami Museum)** இந்தோனேசியாவின் பண்டா ஆச்சே பகுதியில் அமைந்துள்ள , 2004 இந்தியப் பெருங்கடல் பூகம்பம் மற்றும் சுனாமி பேரழிவின் அடையாள நினைவூட்டலாக வடிவமைக்கப்பட்ட ஒரு அருங்காட்சியகம் ஆகும். அது ஒரு கல்வி மையமாகச் செயல்பட்டு வருகிறது. மீண்டும் சுனாமி வரும் நிலையில் அதனை எதிர்கொள்ளத்தக்க வகையில் அமைந்துள்ள அவசரகால பேரழிவு தங்குமிடம் ஆகவும் அது அமைந்துள்ளது .  

## வடிவமைப்பு
ஆச்சே சுனாமி அருங்காட்சியகம் இந்தோனேசிய கட்டிடக் கலைஞரான, தற்போது மேற்கு ஜாவாவின் ஆளுநராக உள்ள ரித்வான் காமில் என்பவரால் வடிவமைக்கப்பட்ட அருங்காட்சியகம் ஆகும். இந்த அருங்காட்சியகம் 2,500 மீ <sup>2</sup> நான்கு அடுக்கு வடிவில் அமைந்துள்ளது. அதன் நீண்ட வளைந்த நிலையிலான சுவர்கள் ஜியாமெட்ரிக் வடிவுகளைக் கொண்டு மூடிய நிலையில் உள்ளது. உள்ளே, பார்வையாளர்கள் நுழையும்போது இரண்டு உயரமான சுவர்களுக்கு இடையில் இருண்ட பகுதி காணப்படும். அங்கே உள்ள குறுகிய நடைபாதை வழியாக பார்வையாளர்கள் நுழையும் வகையில் அமைந்துள்ளது. சுனாமியின் சத்தத்தையும் பீதியையும் அவர்கள் முன் கொண்டுவர வேண்டும் என்ற வகையில் அவை உருவாக்கப்பட்டு வடிவமைக்கப்பட்டுள்ளன. அருங்காட்சியகத்தில் உள்ள சுவர்களில் சமன் நடன நிகழ்ச்சி அங்கு சித்திரங்களாகக் காட்சிப்படுத்தப்பட்டுள்ளன. சமன் நடனத்தை ஆயிரம் கைகளின் நடனம் என்றும் கூறுவர். இந்தோனேசியாவின் மிகப் பிரசித்தி பெற்ற நடனங்களில் ஒன்றான இந்த நடனமானது ஆச்சே இன மக்களின் ஒரு குறியீட்டு சைகையாகும். அதில் வலிமை, ஒழுக்கம் மற்றும் மத நம்பிக்கைகள் போன்றவை அர்ப்பணிக்கப்பட்ட நிலையில் காணப்படும். மேலே இருந்து பார்க்கும் போது அங்கு அமைந்துள்ள, கூரையானது சுனாமியை ஒத்த வகையில் அமைந்துள்ளது. தரை தளம் சுனாமியிலிருந்து தப்பிக்கும் வகையில் வடிவமைக்கப்பட்ட, சிறந்த முறையில் பொருத்தப்பட்ட பாரம்பரியமாக எழுப்பப்பட்ட ஆச்சே இன மக்களின் வீடுகளின் மாதிரியைக் கொண்டு அமைந்துள்ளது. இந்த அருங்காட்சியகம் "சுனாமி சொத்துக்கள்" என்று அழைக்கப்படுகின்ற, சுனாமியால் பாதிக்கப்பட்டவர்களுக்காக அமைந்த ஒரு நினைவுச் சின்னமாக அமைந்துள்ளது. இந்த அருங்காட்சியகத்திற்கான துல்லியமான சட்ட உரிமை யாருக்கு உள்ளது என்பது தொடர்பாக இந்தோனேசிய அரசின் பல நிலைகளில் பல்வேறு வகையான சர்ச்சைகள் நிலவி வருகின்றன. 2009 ஆம் ஆண்டு முதலே இந்த சர்ச்சை தொடர்ந்து வருகிறது. 2010 ஆம் ஆண்டு முதல் இந்த அருங்காட்சியகம் அவ்வப்போது திறந்து காட்சிக்காக வைக்கப்படுகிறது. இந்த அருங்காட்சியகத்திற்கான ஆதரவு என்பதானது மிகவும் குறைந்த அளவிலேயே காணப்படுகிறது.
# ஜகார்த்தா கலைக் கட்டடம்


19 ஆம் நூற்றாண்டின் நடுப்பகுதியில், நகைச்சுவைக் கட்டடம் மெதுவான நிலையில் வளர்ச்சியினைக் கண்டது. அத்துடன் அது லாபம் ஈட்டுவதிலும் அதிக சிரமங்களை அது எதிர்கொண்டது. படேவியாவில் ஐரோப்பிய பெண் ஓபரா பாடகர்கள் இல்லாததால் முழுமையான ஆர்கெஸ்ட்ரா அங்கு இல்லாததே அதற்கு முதன்மைக் காரணம் ஆகும். 1848 ஆம் ஆண்டில் தனியார் நிறுவனம் தன் முயற்சியில் தோல்வியுற்ற பின்னர் அரசாங்கம் தியேட்டரை தன் பொறுப்பில் கையகப்படுத்திக் கொண்டது. அதை 1892 அம் ஆண்டு வரை அந்தப் பொறுப்பினை வைத்திருந்தது. 1911 ஆம் ஆண்டில் அதன் நிர்வாகம் படேவியா நகரத்திடம் ஒதுக்கப்பட்டது.  

முதலில், மெழுகுவர்த்திகள் மற்றும் மண்ணெண்ணெய் விளக்குகளைப் பயன்படுத்தி கட்டிடத்தின் உள்ளே வெளிச்சம் அமைக்கப்பட்டது. எரிவாயு ஒளி 1864 ஆம் ஆண்டில் வந்தது. 1882 ஆம் ஆண்டில் கட்டிடத்திற்குள் மின்சாரம் முதன்முதலில் பயன்படுத்தப்பட்டது, ஆனால் வாயு ஒளி 1910 வரை வெளியில் பயன்படுத்தப்பட்டது.  

1926 ஆம் ஆண்டில், இந்தோனேசியாவின் தேசிய விழிப்புணர்வின் போது, இந்த கட்டிடம் உள்ளூர் இளைஞர் கூட்டணியால் *கொங்கிரஸ் பெமோய்டாவுக்கு* (இளைஞர் காங்கிரஸ்) என்ற அமைப்பால் பயன்படுத்தப்பட்டது.  

1942 ஆம் ஆண்டு முதல் 1945 ஆம் ஆண்டு வரை ஜப்பானிய ஆக்கிரமிப்பின் போது, இந்த கட்டிடம் தற்காலிகமாக ஒரு இராணுவ தலைமையகமாக பயன்படுத்தப்பட்டது. ஏப்ரல் 1943 இல் இது *சின்ட்சு செக்கிஜூ* என்ற பெயரில் ஒரு தியேட்டராக பயன்படுத்தப்பட்டது.  

சுதந்திரப் போராட்டத்தின்போது, இந்த கட்டிடம் *செனிமான் மெர்டேகா* ("சுதந்திர கலைஞர்கள்") என அழைக்கப்படும் இளைஞர் கலைஞர்களின் ஒரு கூட்டத்திற்கான இடமாக பயன்படுத்தப்பட்டது. அவர்களில் ரோசிஹான் அன்வர், உஸ்மர் இஸ்மாயில், எல் ஹக்கீம் மற்றும் எச்.பி. ஜாசின் ஆகியோர் குறிப்பிடத்தக்கவர் ஆவர். ஆகஸ்ட் 29, 1945 ஆம் நாளன்று , இந்தோனேசியா அலுவல்பூர்வமாக சுதந்திரம் அறிவித்த பன்னிரண்டு நாட்களுக்குப் பிறகு, இந்தோனேசியாவின் முதல் ஜனாதிபதியான சுகர்னோ, மத்திய இந்தோனேசிய தேசியக் குழுவைத் தொடங்கி வைத்தார், இக் கட்டிடத்தில் அதன் முதல் கூட்டம் நடைபெற்றது.  

1984 ஆம் ஆண்டில் கட்டிடத்தை அதன் அதனுடைய ஆரம்ப காலச் செயல்பாட்டிற்கு திருப்பிக் கொணரும் வகையில் ஒரு சட்டம் இயற்றப்பட்டது. தொடர்ந்து, இது 3 பில்லியன் ரூபா செலவில் புதுப்பிக்கப்பட்டது. செப்டம்பர் 5, 1987 ஆம் நாளன்று *கெதுங் கெசெனியன் ஜகார்த்தா* என மறுபெயரிடப்பட்டது, இதற்கு முந்தைய பெயரான *கெதுங் கெசெனியன் பசார் பாரு* என்பது மாற்றப்பட்டது .
# நைன்பூர்

**நைன்பூர்** என்பது இந்தியாவின் மத்தியப் பிரதேச மாநிலத்தின் மண்ட்லா மாவட்டத்தில் உள்ள ஒரு நகரம் மற்றும் நகராட்சி மன்றமாகும் .  

## புவியியல்
நைன்பூர் 22.43 ° வடக்கு 80.12 ° கிழக்கு என்ற புவியியல் இருப்பிடத்தில், 447 மீற்றர் (1,467 அடி) உயரத்தில் அமைந்துள்ளது. இந்த நகரம் 10.5 கிமீ 2 (4.1 சதுர மைல்) பரப்பளவைக் கொண்டது. நைன்பூர் நாட்டின் முழுமையான மையத்தில் அமைந்துள்ளது. இது சாகோர், தன்வார் என்ற இரண்டு நதிகளால் சூழப்பட்டுள்ளது. இந்த நகரத்தில் ரயில்வே தலாப் என்ற ஏரி அமைந்துள்ளது. இது மாண்ட்லா மாவட்டத்தின் மிக அழகான நகரமாகும். மேலும் இது சத்புரா மலைகளில் அமைந்துள்ள நகரங்களில் ஒன்றாகும்.  

## காலநிலை
பெரிய இந்திய பீடபூமியின் வழக்கமான வெப்பமான மற்றும் வறண்ட காலநிலையை இந்த நகரம் கொண்டுள்ளது. கோடைகாலத்தில் நைன்பூரின் சராசரி வெப்பநிலை 44 பாகை செல்சியஸ் வரை இருக்கும். குளிர்கால சராசரி வெப்பநிலை 15 பாகை செல்சியஸ் ஆக காணப்படும். சூலை முதல் செப்டம்பர் மாதங்கள் தென்மேற்கு பருவமழை தொடங்குவதால் பலத்த மழை பெய்யும். அக்டோபர் முதல் மார்ச் வரையிலான காலப் பகுதி குளிர்காலமாகும்.  

## மக்கள் வகைப்பாடு
2001 ஆம் ஆண்டின் இந்திய மக்கட் தொகை கணக்கெடுப்பின்படி நைன்பூரில் மக்கட் தொகை ஏறத்தாழ 26,000 ஆகும். மொத்த மக்கட் தொகையில் ஆண்கள் 51% வீதமாகவும், பெண்கள் 49% வீதமாகவும் உள்ளனர். நைன்பூரின் சராசரி கல்வியறிவு விகிதம் 75% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 81% வீதமாகவும், பெண்களின் கல்வியறிவு 68% வீதமாகவும் இருந்தது. நைன்பூரின் மக்கட் தொகையில் 12% வீதமானோர் ஆறு வயதிற்கு உட்பட்டவர்கள் ஆவார்கள்.  

## நிர்வாகம்
நைன்பூர் தெஹ்ஸில் ஒன்றாகும். இந்த நகரம் நைன்பூர் நகராட்சியால் நிர்வகிக்கப்படுகின்றது. மேலும் நகரம் 15 வார்டுகளாக பிரிக்கப்பட்டுள்ளது. ஒவ்வொரு வார்டையும் ஒரு வார்டு உறுப்பினர் பிரதிநிதித்துவப்படுத்துகிறார். வார்டு உறுப்பினர் பார்ஷாத் என்று அழைக்கப்படுகிறார். இந்த 15 உறுப்பினர்கள் நகர சபையை உருவாக்கி , நகராட்சி மன்றத் தலைவரைத் தேர்ந்தெடுக்கின்றனர். நகராட்சி மன்றத்தில் இரண்டு பரிந்துரைக்கப்பட்ட உறுப்பினர்கள் உள்ளனர்.  

## போக்குவரத்து
நைன்பூர் சந்தி குறுகிய பாதை ( 2 அடி 6 அங்குலம் ( 762 மிமீ ) ரயில் மையமாக இருந்தது. இது ஜபல்பூரின் வடக்கே 110 கிலோ மீற்றரிலும், பாலகாட் தெற்கே 76 கிலோ மீற்றரிலும், கிழக்கில் மாண்ட்லா 50 கிலோ மீற்றரிலும், மற்றும் மேற்கில் சிந்த்வாரா 150 கிலோ மீற்றரிலும் அமைந்துள்ளன. இது சிண்ட்வாரா மற்றும் கோண்டியா வழியாக நாக்பூருடன் இணைக்கப்பட்டுள்ளது. இது சமீபத்திய பாதை மாற்ற திட்டத்திற்கு முன்பு ஆசியாவின் மிகப்பெரிய குறுகிய பாதை ரயில் சந்தியாக திகழ்ந்தது. தற்போது அனைத்து தடங்களும் கட்டுமானத்தின் வெவ்வேறு கட்டங்களில் பாதையளவு மாற்றத்தின் கீழ் உள்ளன. ஜபல்பூர்-கோண்டியா ரயில் பிரிவு வடக்கு, கிழக்கிந்தியாவிலிருந்து தென்னிந்தியா மாகாணங்களுக்கு செல்லும் ரயில்களுக்கான பயண நேரத்தை சுமார் 6 மணி நேர நேரத்தைக் குறைக்கும் என்பதால் நைன்பூர்-பலகாட் பாதைத் திட்ட மாற்றம் முடிந்தவுடன் நைன்பூர் மீண்டும் ஒரு முக்கியமான சந்திப்பு நிலையமாக இருக்கும்.  

நைன்பூர் ஜபல்பூர், சியோனி , சிந்த்வாரா , பாலகாட் மற்றும் மாண்ட்லா ஆகியவற்றுடன் சாலைவழிகளால் இணைக்கப்பட்டுள்ளது. இது மாண்ட்லாவால் ராய்ப்பூரிற்கும், பாலகாட் முதல் கோண்டியா மற்றும் சியோனி என்பவற்றால் நாக்பூருக்கும் சாலைகள் வழியாக இணைக்கப்பட்டுள்ளது. இங்கு 'மால்தர்', 'சித்தாகட்', 'கோக்ரா', 'பீமா நாலா' (நீரூற்று), 'ஷிகாரா' போன்ற அழகான சுற்றுலா இடங்களைக் காணலாம்.
# வார்ப்புரு:Infobox cricketer/sandbox


| bodyclass = vcard  
| bodystyle = width: 25em  
| headerstyle = |yes|background-color: lavender|background-color: #b0c4de}}  
| titlestyle = font-size: 125%  

| titleclass = fn  
| title = |yes  
|}</span>}}  
|2=<span>}  
| ? =  
| =  
| #default = }}}  
}}</span>  
|3=}|<span>}}}</span>}}  
}}  
}}  

| image = }|size=}}|sizedefault=upright=1.2|alt=}|suppressplaceholder=yes}}  

| caption = }  

| header1 = }}  

| label2 = முழுப்பெயர்  
| class2 = nickname  
| data2 = |<span>}}</span>}}  

| label3 = பிறப்பு  
| data3 =  

| label4 = இறப்பு  
| data4 =  

| label5 = பட்டப்பெயர்  
| class5 = nickname  
| data5 = }  

| label6 = உயரம்  
| data6 =  

| label7 = மட்டைவீச்சு நடை  
| class7 = category  
| data7 = }  

| label8 = பந்துவீச்சு நடை  
| class8= category  
| data8 = }  

| label9 = பங்கு  
| class9 = role  
| data9 = }  

| label10 = உறவினர்கள்  
| data10 = }  

| label11 = வலைத்தளம்  
| data11 = }  

| header12 =  

| header15 =  

| label20 =  
| data20 =  

| label21 = கடைசி }  
| data21 =  

| label22 =  
| data22 =  

| label23 = கடைசி }  
| data23 =  

| header25 =  

| header30 =  
| header31 =  

| data61 =  

| data62 = }}  

}}|yes||}||  
}}}}|yes|}}<noinclude></noinclude>
# அப்தௌலகபாத்-இ ஒயக்கு



**அப்தௌலகபாத்-இ  ஒயக்கு** (Abdollahabad-e Ojaq , , பிற பெயர்கள் : ‘Abdollāhābād-e Ojāq; ஒத்த பெயர்கள் : ‘Abdollāhābād-e Reẕā’īyeh) என்பது ஒரு மக்கள் வாழிடம் ஆகும். இந்த வாழிடமானது, காக்ரிசாக்கு (Kahrizak) ஊரக வட்டத்திலும், காக்ரிசாக்கு மாவட்டத்தின் ஆட்சி எல்லைக்குள்ளும் அடங்குகிறது. இந்த நிலப்பகுதிகள் அனைத்தும், இரே மண்டலத்தில் உள்ளன. 2006 மக்கள் தொகை கணக்கெடுப்பின்படி, இதன் மக்கள் தொகை 7 குடும்பங்களில், மொத்தம் 25 நபர்கள் வாழ்ந்தனர்.  

## தெகெசுதன்

**தெகெசுதன்** (Dehestān, ) என்பது ஈரானின் ஆட்சிப்பிரிவுகளில் ஒன்றாகும். இதனைத் தமிழில் ஊரக வட்டம் எனலாம். இது சிற்றூர் அல்லது ஊர் அல்லது ஊரகம் என அழைக்கப்படுபவைகளின் தொகுதி ஆகும். இந்த வட்டத்திற்குள் பல ஊர்கள் (village) அடங்கியிருக்கும். குறைந்த மக்கள் தொகை வாழும் நிலப்பகுதிகளுக்கு மேலேயும், பாக்ச்சு என்ற மாவட்ட நிலப்பகுதிக்கு கீழும் ஆளுகைக்கு உட்பட்டிருக்கும். 2006 ஆம் ஆண்டு எடுத்தப் புள்ளிவிவரப்படி, ஈரானில் 2,400 தெகெசுதன்கள் இருந்தன.
# கருக்கால மது அருந்துதல் கோளாறு


தாய் கருத்தரித்த காலத்தில் மது அருந்துவதால் கரு ஆல்கஹால் மூளை ஸ்பெக்ட்ரம் கோளாறுகள் ஏற்படுகின்றன. சிக்கல்களின் ஆபத்து நுகரப்படும்அளவு, நுகரும் எண்ணிக்கை இடைவெளி,கர்ப்ப காலத்தில் ஆல்கஹால் எப்போது உட்கொள்ளப்படுகிறது என்பதைப் பொறுத்தது. வயதான தாய், புகைபிடித்தல் மற்றும் மோசமான உணவு ஆகியவை பிற ஆபத்து காரணிகளில் அடங்கும். கர்ப்ப காலத்தில் அறியப்பட்ட பாதுகாப்பான அளவு அல்லது குடிக்க பாதுகாப்பான நேரம் என எதுவும் இல்லை. சிறிய அளவிலான ஆல்கஹால் குடிப்பதால் குழந்தையின் முகத்தில் அசாதாரணங்கள் ஏற்படாது, மாறாக இது நடத்தைச் சிக்கல்களை ஏற்படுத்தக்கூடும். ஆல்கஹால் முளைக்கான இயற்கையாக அமைந்துள்ள இரத்தத்தடையைக் கடக்கிறது. மேலும் கருவில் வளரும் குழந்தையை நேரடியாகவும் மறைமுகமாகவும் பாதிக்கிறது. நோய் கண்டறிதல் என்பது நபரின் அறிகுறிகளை அடிப்படையாகக் கொண்டது.  

கருத்தரிப்புக் காலத்தில் மது அருந்துவதைத் தவிர்ப்பதன் மூலம் கருக்கால மது அருந்துதல் கோளாறுகள் தடுக்கப்படுகின்றன. இந்த காரணத்திற்காக, மருத்துவர்கள் கருத்தரித்த காலத்தில் அல்லது கருத்தரித்தலுக்கான முயற்சியில் இருக்கும்போதும் மது அருந்துதல் வேண்டாம் என்று பரிந்துரைக்கின்றனர். அவ்வாறு மது அருந்துதவதால் குழந்தைக்கு ஏற்படும் இந்த கோளாறு நிலை அதன் வாழ்நாள் முழுதும் நிரந்தரமானது என்றாலும், சிகிச்சையானது விளைவுகளை மேம்படுத்தலாம். ஆகியவை இதற்கான சிகிச்சை முறைகளில் இடம்பெற்று இருக்கலாம்.  

அமெரிக்காவிலும் மேற்கு ஐரோப்பாவிலும் 1% முதல் 5% மக்கள் இந்த கருக்கால மது அருந்துதல் கோளாறினால் பாதிக்கப்பட்டுள்ளார்கள் என்று மதிப்பிடப்பட்டுள்ளது. ஐக்கிய நாடுகளில் பிறக்கும் 1000 குழந்தைகளில் 0.2 முதல் 9 வரையான குழந்தைகளுக்கு இந்த கருவில் மது அருந்துவதால் ஏற்படும் கோளாறு ஏற்படும் என்று நம்பப்படுகிறது. தென்னாப்பிரிக்காவில், சில கணக்கெடுப்புகளில் இந்த எண்ணிக்கை 9% விட அதிகமாக உள்ளது. கர்ப்ப காலத்தில் ஆல்கஹால் எதிர்மறையான விளைவுகளை ஏற்படுத்தும் என பண்டைய காலங்களிலிருந்து விவரிக்கப்பட்டுள்ளன. *கருக்கால ஆல்கஹால் நோய்க்குறி* என்ற சொல் முதன்முதலில் 1973 இல் பயன்படுத்தப்பட்டது.
# இண்டியம்(III) ஐதராக்சைடு


**இண்டியம்(III) ஐதராக்சைடு** *(Indium(III) hydroxide)* என்பது In(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதன் பிரதான பயன்பாடு இண்டியம்(III) ஆக்சைடு (In2O3) தயாரிக்க உதவும் ஒரு முன்னோடிச் சேர்மமாக இருப்பதுதேயாகும். தட்டையான கதவு பகுதிகளின் உட்கூறுகள் போன்றவற்றை தயாரிக்கும் தொழிற்சாலைகளில் இண்டியம் ஐதராக்சைடு பயன்படுகிறது. இது சில நேரங்களில் அரிய கனிமமான தாலிண்டைட்டு என்ற வடிவில் இயற்கையில் காணப்படுகிறது . இண்டியம் ஐதராக்சைடு , இண்டியம் டிரை ஐதராக்சைடு என்ற பெயர்களாலும் இச்சேர்மம் அழைக்கப்படுகிறது. படிகமாகவும் தூளாகவும் இச்சேர்மம் கிடைக்கிறது. தண்ணீரில் இண்டியம்(III) ஐதராக்சைடு கரையாது ஆனால் கனிம அமிலங்களில் கரையும். 150 பாகை செல்சியசு அல்லது 302 பாகை பாரன்கீட்டு வெப்பநிலையில் இது சிதைவடையும்.  
## கட்டமைப்பு
Im3 என்ற இடக்குழுவுடன் கனசதுரக் கட்டமைப்பில் உருக்குலைந்த இரேனியம் டிரையாக்சைடு வடிவத்தில் இண்டியம் (III) ஐதராக்சைடு காணப்படுகிறது.  

## தயாரிப்பு

இண்டியம் நைட்ரேட்டு (In (NO 3 ) 3 அல்லது இண்டியம் டிரைகுளோரைடு (InCl 3) போன்ற In3+ உப்புகளின் ஒரு கரைசலை நடுநிலையாக்கும்போது நீண்ட நேரத்திற்குப் பின்னர் வெள்ளை நிறத்தில் வீழ்படிவாக இண்டியம் (III) ஐதராக்சைடு உருவாகிறது. புதியதாக தயாரிக்கப்பட்ட In(OH)3 சேர்மத்தின் வெப்பச் சிதைவு <chem>In(OH)3.\mathit{x}H2O</chem> நீரேற்றை கனசதுர In(OH)3 ஆக மாற்றும் முதல் படிநிலை மாற்றத்தை காட்டுகிறது. இண்டியம் ஐதராக்சைடு வீழ்படிவாக மாறுவது துத்தநாக பிளெண்ட்டு தாதுவிலிருந்து இண்டியம் தனிமத்தை பிரித்தெடுக்கும் செயல்முறையாகும்ref name="Sato2005"/>. இண்டியம் தனிமக் கண்டுபிடிப்பாளர்களான ரீச் மற்றும் ரிக்டர் ஆகியோரால் இச்செயல் முறை கண்டுபிடிக்கப்பட்டது.  

காலியம்(III) ஐதராக்சைடு மற்றும் அலுமினியம் ஐதராக்சைடு சேர்மங்கள் போல இண்டியம்(III) ஐதராக்சைடும் ஓர் ஈரியல்பு நிலை சேர்மமாகும். ஆனால் காலியம்(III) ஐதராக்சைடை விட குறைந்த அமிலத்தன்மையை இது பெற்றுள்ளது. மேலும் இந்த ஐதராக்சைடு அனைத்து நோக்கங்களுக்கும் தேவைகளுக்குமான ஓர் அடிப்படை ஐதராக்சைடாகக் கருதப்படுகிறது. வலிமை மிக்க காரத்தில் இண்டியம்(III) ஐதராக்சைடு கரைந்துள்ள கரைசல்கள் பெரும்பாலும் (OH) 4− அல்லது In(OH)4 (H2O) – அயனிகளைக் கொண்டிருக்கும். அசிட்டிக் அமிலம் அல்லது கார்பாக்சிலிக் அமிலங்களுடன் ஈடுபடும் வினையில் அடிப்படை அசிடேட்டு அல்லது கார்பாக்சிலேட்டு உப்பு உருவாக வாய்ப்புள்ளது. In(OH)(OOCCH3)2. சேர்மத்தை இதற்கு உதாரணமாகக் கூறலாம்.  

சீரொளி வெப்ப நீக்க வினையில் இண்டியம்(III) ஐதராக்சைடு சேர்மம் InOH என்ற இண்டியம்(I) ஐதராக்சைடை கொடுக்கிறது. இண்டியம்-ஆக்சிசன் பிணைப்புகளிடையே 201.7 பைக்கோமீட்டர் நீளமுள்ள பிணைப்புகளுடன் கூடிய ஒரு வளைந்த மூலக்கூறால் இண்டியம்(I) ஐதராக்சைடு ஆக்கப்பட்டுள்ளது.
# ஹுஜிங் தீவு

**ஹுஜிங் தீவு (Hujing Island)** என்பது, தைவான், ஹூஜிங் கிராமத்தில் உள்ள ஒரு சிறு தீவு ஆகும். ஹுஜிங் தீவு, *ஹுச்சிங் தீவு* எனவும் அழைக்கப்படுகிறது. இது, சீனக் குடியரசான தைவானின் பெஸ்கடோர்ஸ் என அழைக்கப்படும் பெங்கு கவுண்டியிலுள்ள, மாகோங் நகரத்தில் அமைந்துள்ளது. இந்த தீவு *டான்ஷன்* என்றும் மற்றும் அருகிலுள்ள டோங்பன் தீவு *சியாவோஷன்* என்றும் அழைக்கப்படுகிறது. ஒரு புலி காணப்பட்டதாகவும், அதைத் தொடர்ந்த ஒரு பாரம்பரியத்தில் இருந்து இத் தீவு அதன் தற்போதைய பெயரைப் பெறுகிறது என நம்பப்படுகிறது.  

பாரம்பரியத்தின் படி, டச்சுக்காரர்கள் இத் தீவில் ஒரு கோட்டையைக் கட்டினர் எனவும், அது கடலில் மூழ்கியது எனவும் சொல்லப்படுகிறது. ஆனால், இப்பகுதியில் குறிப்பிடத்தக்க கண்டுபிடிப்புகள் எதுவும் செய்யப்படவில்லை. ஜூலை 12, 1683 இல், கிங் பேரரசின் கடற்படை படைகள், பெங்கு போரின் போது ஆரம்ப கட்டங்களில் ஹுஜிங் தீவு மற்றும் டோங்பன் தீவை கைப்பற்றின.  

## குவானின் கோவில்

ஹுஜிங் தீவில் பெங்கு குவானின் என்ற புத்த கோவில் ஒன்று அமைந்துள்ளது. இது தைவானில் பௌத்தம் மற்றும் தாவோயிசத்தின் ஒருங்கிணைப்புக்கு சொந்தமான பிற கோயில்களைப் போலவே, குவானின் கோயிலும் குவானினுக்கு (பௌத்த கடவுள்) மட்டுமல்லாமல், லாங்-வாங்கிற்கும் சேவை செய்கிறது. (சீன மொழியில், ஒரு தாவோயிச கடவுள், டிராகன்னின் இறைவன் என்று பொருள்.)  

இந்த கோயில் 1696 ஆம் ஆண்டில் சிங், வம்சத்தின் போது நிறுவப்பட்டது, பெங்கு கடற்படையின் இராணுவ அதிகாரியான சூ குய் என்பவர் இதை நிறுவினார். இது கடற்கரை பகுதிக்கு அருகில் குறிப்பிடப்பட்ட சுற்றுலா தலங்களில் அமைந்துள்ளது. 2003 முதல், ஏப்ரல் முதல் ஜூன் வரை பட்டாசு விழாவில் கலந்து கொள்வதற்காக பல இடங்களிலிருந்தும் ஆயிரக்கணக்கான பார்வையாளர்களை குவான்-யின்-டிங் ஈர்க்கிறது.  

## காட்சிகள்
# தேவா புத்சனா


**ஐ தேவா கெதே புத்சனா** (ஆங்கிலம் : Dewa Budjana ) 1963 ஆகஸ்ட் 30 அன்று பிறந்த இவர் இந்தோனேசிய கிதார் கலைஞர், பாடலாசிரியர் மற்றும் இசையமைப்பாளர் ஆவார் .மேலும், *ஜிகி* இசைக்குழுவின் முன்னணி கிதார் கலைஞர் மற்றும் பாடலாசிரியர் ஆவார். *ஜான் மெக்லாலின்*, *பாட் மெத்தேனி*, *ஜெப் பெக்*, *ஜான் அபெர்கிராம்பி*, *சிக் கொரியா* மற்றும் *வெதர் ரிப்போர்ட்* ஆகியவற்றை புத்சானாவின் பாணி ஜாஸுக்கு வியத்தகு முறையில் மாறியது. தனது ஆரம்ப அனுபவத்தில், உள்ளூர் சமூகத்தில் பிரபலமாக இருந்த "ஸ்குரில்" என்ற இசைக்குழுவை நிறுவினார்.  

## இசை வெளியீடு

இந்தோனேசியாவில் தனது இசை அனுபவம் முழுவதும், தேவா புட்ஜானா தோபதி, பலவான், ரிடோ, அப்தீ நெகாரா மற்றும் பல பிரபல கிதார் கலைஞர்களுடன் இணைந்து பணியாற்றியுள்ளார். இந்தோனேசிய இசைக்கலைஞர்களுடனான அவரது ஒத்துழைப்பைத் தவிர, சர்வதேச இசைக்கலைஞர்களான வின்னி கொலாயுட்டா, ஜான் ஃப்ருசியான்ட், பீட்டர் எர்ஸ்கைன், ஜிம்மி ஜான்சன், அன்டோனியோ சான்செஸ், ஜோ லோக், கேரி ஹஸ்பண்ட், ஜாக் டிஜோனெட், டோனி லெவின், பாப் மிண்ட்ஸர் மற்றும் குத்ரி கோவன் ஆகியோருடன் அவர் பணிபுரிந்தார். ஜாஸ் மற்றும் ராக் மட்டுமல்லாமல் பாரம்பரிய பாலினீசிய பாணியையும் இணைக்கும் அவரது திறன் அவரை இந்தோனேசியாவின் சிறந்த கிதார் கலைஞர்களில் ஒருவராகக் கொண்டுள்ளது.  

## ஆரம்பகால வாழ்க்கை

பாலி, குளுங்க்குங்கில் ஒரு தொடக்கப் பள்ளியில் இருந்ததிலிருந்தே புத்சனாவின் இசையிலும், குறிப்பாக கிதாரிலும் உள்ள திறமை மிகவும் ஆதிக்கம் செலுத்தியது. புத்சனாவின் முதல் ஆசிரியர் அருகில் வசித்த ஒரு கட்டுமானத் தொழிலாளி ஆவார். தனது முதல் கிதார் வாங்க தனது பாட்டியிடமிருந்து பணத்தை திருடினார் அவர் தனது வாழ்க்கையில் கிதாருக்கு முன்னுரிமை அளித்தார், மேலும் ராக் பாடல்களை வாசிப்பதன் மூலம் தனக்குத்தானே கற்பிக்கத் தொடங்கினார். அவர் இசை மீது அதிக ஆர்வம் காட்டினார், மேலும் புத்சானா கிழக்கு ஜாவாவின் சுரபயாவிற்குச் சென்றபோது பிரதிபலித்தார், அங்கு அவர் ஒரு பாரம்பரிய இசைப் பாடத்தை எடுத்தார், ஒரு இசைக்குழுவுடன் பல இசை நிகழ்ச்சிகளில் பங்கேற்றார். பட்டம் பெற்ற பிறகு, தொழில்முறை இசைக்கலைஞராக தொழில் தொடர ஜகார்த்தா சென்றார். அங்கு இருந்தபோது, ஜாஸ் மேஸ்ட்ரோ மற்றும் ஜாஸ் இசைக்கலைஞர் இந்திர இலெஸ்மனாவின் தந்தையான ஜாக் இலெஸ்மானாவைக் கண்டார், அவர் ஜாஸ்ஸின் தத்துவத்தை புத்சனாவுக்குக் கற்றுக் கொடுத்தார்.  

## இசை வாழ்க்கை

1976 ஆம் ஆண்டில், அவருக்கு பதின்மூன்று வயதாக இருந்தபோது, சுரபயாவில் இசை உலகில் புதசனாவின் பெயர் காணத் தொடங்கியது. பின்னர், 1981 ஆம் ஆண்டில், அவர் ஒரு "உண்மையான" மின்சார கிதார் (ஏரியா புரோ II) வாங்கினார் மற்றும் பல நபர்களுடன் இணைந்து இசைக்கத் தொடங்கினார். மெதுவாக, அவரது இசை பாணி பாப், ராக் முதல் ஜாஸ் வரை என மாறியது, ஏனெனில் அவர் மகாவிஷ்ணு இசைக்குழுவின் *ஜான் மெக்லாலின்*, *சிக் கொரியா*, *ரைட்*, *ஜென்டில் ஜெயண்ட்*, *கன்சாஸ்*, *டேன்ஜரின் ட்ரீம்*, *அமெரிக்கன் கேரேஜ்*, *பிரைட் சைஸ் லைப்*, *பாட் மெத்தனி* மற்றும் *ஆலன்* ஆகியவற்றின் மூலம் செல்வாக்கு பெறத் தொடங்கினார்.
# ஏ. வி. எஸ் கலை மற்றும் அறிவியல் கல்லூரி



**ஏ.வி.எஸ் கலை மற்றும் அறிவியல் கல்லூரி** (AVS ARTS AND SCIENCE COLLEGE), சேலத்தில் 1995 ஆண்டு நிறுவப்பட்டது. இது சேலத்தின் பெரியார் பல்கலைக்கழகத்துடன் இணைக்கப்பட்டுள்ளது. இக்கல்லூரி ஆத்தூர் பிரதான சாலை, ராமலிங்கபுரம், சேலத்தில் அமைந்துள்ளது. இந்திய பல்கலைக்கழக மானிய ஆணையம்(UGC),தேசிய கல்வி தரக்கட்டுப்பாட்டு நிறுவனம் (NAAC), தொழில்நுட்ப கல்விக்கான அகில இந்திய கவுன்சில்( AICTE) ஆகிய மூன்றின் அங்கீகாரம் பெற்றது.  
## படிப்புகள்
இக்கல்லூரியில் கலை, அறிவியல், தகவல் தொழில்நுட்பம், வர்த்தகம் மற்றும் வங்கி, மேலாண்மை படிப்புகளுக்கு பயிற்சி வழங்கப்பட்டு வருகின்றது
# நாமக்கல் கவிஞர் இராமலிங்கம் அரசினர் மகளிர் கலைக் கல்லூரி


**நாமக்கல் கவிஞர் இராமலிங்கம் அரசு மகளிர் கலைக் கல்லூரி** (*Namakkal Kavignar Ramaligam Government Arts College for Women*) இந்தியாவின் தமிழ்நாடு மாநிலம் நாமக்கல்லில் செயல்பட்டுவரும் மகளிருக்கான அரசு கலைக்கல்லூரி ஆகும். இக்கல்லூரி 1969ஆம் ஆண்டில் கல்லூரி நிறுவப்பட்டது. பெரியார் பல்கலைக்கழகத்தின் இணைப்புக் கல்லூரியாக இயங்கி வருகிறது. இக்கல்லூரியில் இருசுழற்சி முறையில் பட்டப்படிப்புகள் வழங்கப்படுகின்றன.  

20 ஏக்கர் பரப்பளவு நிலத்தில் அமைந்துள்ள இக்கல்லூரியில் கிட்டத்தட்ட 3100 மாணவர்கள் படிக்கின்றனர். நாமக்கல் பேருந்து நிலையத்திலிருந்து அரை கிலோமீட்டர் தொலைவிலும், இரயில் நிலையத்திலிருந்து 15 கி.மீ தொலைவிலும், திருச்சிராப்பள்ளியை நோக்கிய தேசிய நெடுஞ்சாலையில் கல்லூரி அமைந்துள்ளது.  

## வழங்கப்படும் படிப்புகள்
### இளநிலைப் படிப்புகள்

### அறிவியல்
- இயற்பியல்
- வேதியியல்
- கணிதம்
- ஊட்டச்சத்து & உணவுமுறை
- தாவரவியல்
- விலங்கியல்
- கணினியியல்
### கலை மற்றும் வணிகம்
- தமிழ் (மாற்றுப் பயன்பாடுகள்)
- ஆங்கிலம்
- வரலாறு
- பொருளியல்
- வணிக நிர்வாகம்
- வணிகவியல்

## இதனையும் காண்க
- நாமக்கல் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# வார்ப்புரு:தகவற்பெட்டி துடுப்பாட்டக்காரர்


| bodyclass = vcard  
| bodystyle = width: 26em  
| headerstyle = |yes|background-color: lavender|background-color: #b0c4de}}  
| titlestyle = font-size: 125%  

| titleclass = fn  
| title = |yes  
|}</span>}}  
|2=<span>}  
| ? =  
| =  
| #default = }}}  
}}</span>  
|3=}|<span>}}}</span>}}  
}}  
}}  

| image = }|size=}}|sizedefault=upright=1.2|alt=}|suppressplaceholder=yes}}  

| caption = }  

| header1 = }}  

| label2 = முழுப்பெயர்  
| class2 = nickname  
| data2 = |<span>}}</span>}}  

| label3 = பிறப்பு  
| data3 =  

| label4 = இறப்பு  
| data4 =  

| label5 = பட்டப்பெயர்  
| class5 = nickname  
| data5 = }  

| label6 = உயரம்  
| data6 =  

| label7 = மட்டையாட்ட நடை  
| class7 = category  
| data7 = }  

| label8 = பந்துவீச்சு நடை  
| class8= category  
| data8 = }  

| label9 = பங்கு  
| class9 = role  
| data9 = }  

| label10 = உறவினர்கள்  
| data10 = }  

| label11 = வலைத்தளம்  
| data11 = }  

| header12 =  

| header15 =  

| label20 =  
| data20 =  

| label21 = கடைசி }  
| data21 =  

| label22 =  
| data22 =  

| label23 = கடைசி }  
| data23 =  

| header25 =  

| header30 =  
| header31 =  

| data61 =  

| data62 = }}  

}}|yes||}||  
}}}}|yes|}}<noinclude></noinclude>
# புரா மாஸ்பகித், பாலி

**புரா மாஸ்பகித் (Pura Maospahit)** என்பது இந்தோனேசியாவில், பாலியில் டென்பசார் என்னுமிடத்தில் அமைந்துள்ள ஒரு பாலினிய இந்துக் கோயில் ஆகும். இந்தக் கோயிலானது அதன் வெற்று சிவப்பு செங்கல்லால் ஆன கட்டடத்தில் அமைந்த கட்டிடக்கலைக்கு பெயர் பெற்றது, இது 13 ஆம் நூற்றாண்டின் மஜாபஹித் இராச்சியத்தின் கட்டிடக்கலையை நினைவூட்டும் வகையில் அமைந்துள்ளதால் அது அப்பெயரைப் பெற்றது. புரா மாஸ்பகித் *பஞ்சா மண்டலா* என்று அழைக்கப்படும் ஒரு கருத்தைப் பயன்படுத்தி கட்டப்பட்டது ஆகும். அதாவது இந்த அமைப்பில் புனிதமான இடம் என்பதானது மலையின் திசையை நோக்கி அமையாமல் நடுவில் அமைந்திருக்கும்.  

## வரலாறு
புரா மாஸ்பகித்தின் வரலாறு பலாத் வாங்கயா தலீம் எனப்படுகின்ற ஒரு கல்வெட்டில் குறிப்பிடப்பட்டள்ளது. அதில் பாலினிய சமய கட்டிடக்கலை சார்ந்த கட்டிடக் கலைஞரான ஸ்ரீ கோபோ இவாவின் கதை குறிப்பிடப்பட்டுள்ளது. அவர் ரராஸ் மாஸ்பகித் என்னும் ஒரு கோயிலை 1200 சாகா ஆண்டில் (அல்லது 1278 கிரிகோரியன் காலண்டர்) கட்டினார். ரராஸ் மாஸ்பகித் என்பதானது செங்கல் கட்டுமானத்தைக் கொண்டு அமைந்துள்ள ஒரு சன்னதி என்றும், அதன் நுழைவாயிலில் இரு புறமும் டெர்ரகோட்டா சிலைகள் உள்ளதாகவும் குறிப்பிடப்பட்டுள்ளது. அதில் அது ஒரு கோயில் என்று குறிப்பிடப்பட்டள்ளது. தற்போது சிவப்பு செங்கல் கட்டிடம் ரராஸ் மாஸ்பகித் இன்றும் உள்ளது அது புரா மாஸ்பகித் கோயில் வளாகத்தின் முதன்மைக் கோயிலாக மாற்றம் பெற்றுள்ளது.  

டென்பசாரில் பதுங் இராச்சியத்தின் ஆட்சிக் காலத்தின் போது, பாசெக் என்ற கட்டிடக் கலைஞர் வேயாங் வழிபாட்டு முறைக்காக மற்றொரு கோயிலைக் கட்டும்படி பணிக்கப்பட்டார். கட்டுமானப் பணித் தொடங்குவதற்கு முன்பு, புதிய சன்னதியின் சரியான விகிதத்தைப் பற்றி அறிந்து வருவதற்காக அவர் மஜாபகித்துக்கு அனுப்பப்பட்டார். புதிய கோயிலின் வடிவமைப்பை முடித்த பின்னர், அவர் டென்பசருக்குத் திரும்பி, ரராஸ் மாஸ்பாகித் என்று அழைக்கப்படும் புதிய சன்னதியை 1475 சாகா ஆண்டில் (அல்லது ஆண்டு 1553) கட்டினார். இந்த கட்டிடம் முந்தைய ரராஸ் மாஸ்பகித்தின் அருகில் உள்ளது.  

இவ்வகையான முறையினை மஜாபகித்தில் இருந்த பண்டைய கோயில்களில் காணலாம். அல்லது இம்முறையை பண்டைய ஜாவாவில் இருந்த கிராட்டன் அரண்மனைகளில் காணமுடியும். புரா மாஸ்பகித்தினைச் சுற்றி ஐந்து மண்டலங்கள் அமைந்துள்ளன. பஞ்ச மண்டலம் என்பது ஐந்து மண்டலம் என்று பொருள்படும். முதல் மண்டலம் முதன்மைச் சன்னதிக்கு மேற்குப் புறத்தில் அமைந்துள்ளது. இரண்டாவது மண்டலம் முதன்மைச் சன்னதிக்கு தெற்கு புறத்தில் அமைந்துள்ளது. மூன்றாவது மண்டலம் ஜபா சிசி என்றக்கப்படுகிறது. அது முதன்மைச்சன்னதியின் மேற்குப்புறத்தில் உள்ளது. நான்காவது மண்டலம் ஜபா டென்கா எனப்படுகிறது. அதற்கு பெந்தர் கோயில் வழியாகச் செல்லமுடியும். ஐந்தாவது மண்டலம் ஜீரோ அல்லது உதமானிங் மண்டலம் அல்லது முதன்மை மண்டலம் எனப்படுகிறது. அந்த ஐந்தாவது மண்டலம்தான் மிகவும் புனிதமான மண்டலமாகக் கருதப்டுகிறது. அங்குதான் பெரும்பாலான முதன்மைச்சன்னதிகள் உள்ளன.  

## கோயில் வளாகம்

பஞ்ச மண்டலா என்ற கருத்துருவின்படி பாலியில் அமைக்கப்பட்ட ஒரே கோயில் என்ற பெருமையினை இது பெறுகிறது. மலையின் திசையில் மிகவும் புனிதமான உள் கருவறை ( *ஜீரோ* ) உள்ளது. மலையை நோக்கிய வண்ணம் அது உள்ளது.  

.  

## கோயில் திருவிழா
கோயிலின் இரு ஆண்டு பியோடலன் / பூஜாவளி திருவிழா ஒவ்வொரு பூர்ணாமா ஜெயஸ்தா ராது அயு மாஸ் மாஸ்பகித்தை கௌரவிப்பதற்காகவும், ஒவ்வொரு பூர்ணமா காளிமா ஐடா படாரா லிங்சீர் சக்தியைக் கௌரவிப்பதற்காகவும் நடத்தப்படுகிறது.
# அன்பு கலை அறிவியல் கல்லூரி



**அன்பு கலை அறிவியல் கல்லூரி**, அன்பு கல்வி அறக்கட்டளையின் நிர்வாகத்தின் கீழ் நிறுவப்பட்டது. கிராமப்புற மாணவர்களுக்கு உயர் கல்வி வாய்ப்புகளை வழங்குவதற்காக கல்வியாளர்களின் குழுவினால் தொடங்கப்பட்டது. இக்கல்லூரி, 2006 ஆம் ஆண்டில் தொடங்கப்பட்டு, சேலத்தின் பெரியார் பல்கலைக்கழகத்துடன் இணைக்கப்பட்டது.  
## அறிமுகம்

## அமைவிடம்
ஈரோட்டில் இருந்து 12 கி.மீ தூரத்தில் காவிரி ஆற்றங்கரையில் இந்த கல்லூரி அமைந்துள்ளது.  

## படிப்புகள்
இக்கல்லூரியில் இளங்கலை, ஆங்கிலவியல், இளம் அறிவியல் பாடப்பிரிவில் கணிதவியல் என 8 பிரிவுகளில் பயிற்சி வழங்கப்பட்டு வருகின்றன.